Reconquête!

Reconquête zo ur strollad politikel gall eus an tu dehoù pellañ savet e miz Kerzu 2021 gant Éric Zemmour, da heul diazez Mignoned Éric Zemmour, krouet e miz Ebrel 2021.

 Dilennadeg prezidant ar Republik 2022 
7,07 % a yeas da Eric Zemmour e Dilennadeg prezidant ar Republik c'hall e 2022. Echuiñ a reas er pevarvet plas eta.

 Dilennadegoù kannaded 2022 
4,24 % eus ar mouezhioù a yeas da danvez kannaded Reconquête hag e gevredidi e dilennadegoù kannaded 2022. Den ebet anezho ne voe dilennet eta. Trec'het e voe ar prezidant Eric Zemmour e 4e pastell-vro vouezhiañ departamant Var.

 Dilennadegoù europat 2024 
Listenn Reconquête a yeas 5,47% eus ar mouezhioù ganti e Dilennadegoù evit Parlamant Europa 2024 e Bro-C'hall. 5 kannad a voe dilennet e Parlamant Europa eta : Marion Maréchal, Sarah Knafo, Guillaume Peltier, Nicolas Bay ha Laurence Trochu. 

D'an 10 a viz Gouere 2024 e yeas Sarah Knafo e-barzh ar strollad europat eus an tu-dehoù pellañ "Europa ar broadoù soveren" (ENS), ken-brezidantet gant René Aust ha Stanisław Tyszka, ha dont a reas da vezañ besprezidantez. Ar pevar eurokannad all, ezlakaet eus Reconquête e miz Even 2024, a yeas e-barzh strollad ar virourien hag ar gempennelourien europat.

 Dilennadegoù kannaded 2024 
Da nozvezh disorc'hoù an dilennadegoù europat e voe disklêriet gant Emmanuel Macron e vefe dilennadegoù kannaded nevez e deroù miz Gouere. Kinnig a reas Reconquête 330 danvez kannad (diwar 577 pastell-vro). Dastum a rejont 0,75 % eus ar mouezhioù er c'hentañ tro, un disorc'h kalz izeloc'h eget an 3,61 % eus 2022.  

 Liamm diavaez 
 Lec'hienn Reconquête
 Daveoù 

Rummad:Strolladoù politikel Frañs
Rummad:Tu dehoù pellañ